ABBYY FineReader

ABBYY FineReader je softvér na optické rozpoznávanie znakov od spoločnosti ABBYY. 

Tento softvér umožňuje konverziu snímok (fotografií, naskenovaných dokumentov, PDF súborov) do upravovateľného digitálneho formátu, napríklad do súborov typu Microsoft Word, Microsoft Excel, Microsoft PowerPoint, RTF (Rich Text Format), HTML, PDF, PDF/A, prehľadávateľné PDF, CSV, obyčajné textové súbory a pod. Od verzie 11 možno ukladať súbory aj vo formáte „djvu“. Verzia 12 podporuje rozpoznávanie textu v 190 jazykoch a umožňuje kontrolu pravopisu pre 48 z nich.

Program ABBYY FineReader používa viac než 20 miliónov ľudí po celom svete. Program FineReader je založený na technológii ABBYY OCR (optické rozpoznávanie znakov), ktorá je licencovaná spoločnosťami Fujitsu, Panasonic, Xerox, Samsung a ďalšími.

Porovnanie s predchádzajúcimi verziami

Ocenenia 
 „Najlepší softvér roku 2009“ (ruský časopis Hard & Soft)
 „Najlepší produkt roku 2009“ (ruský časopis Mir PK)
 27. októbra 2010: „Laboratórne testovaný produkt roka“ podľa anglického časopisu Document Manager
 V lete roku 2010 získala edícia FineReader Express pre Mac hlavnú cenu v kategórii „Najlepší profesionálny softvér“ počas udeľovania ocenení Macworld Awards.
 Cena Editor Choice tureckého časopisu CHIP v decembri 2011
 PC Magazine. Najlepší produkt mesiaca, rok 2011
 Označenie „Odporúčame“ od chorvátskeho časopisu VIDI, rok 2012
 „Inšpiratívny produkt“ od KM World, rok 2013
 „Najlepší produkt roku 2013“ (časopis Mir PK)
 Editors' Choice časopisu PCMag, rok 2014
 A ďalšie ocenenia.

Referencie

Externé odkazy 
 Oficiálna webová lokalita ABBYY na Slovensku
 Návod na používanie programu ABBYY FineReader v slovenčine 
 FineReader Online

Optické rozoznávanie znakov
Kancelársky softvér